मुहल्लों में चरनी आकर्षण का केंद्र
अनुपम सजावट
बालकयेसु के स्वागत में पूरा शहर सज-धज कर तैयार है। राजधानी के सभी गिरजाघर रंग-बिरंगी रोशनी और चमकीले पेपर से दुल्हन की तरह लग रहे हैं। रंगीन एलईडी बल्ब की रोशनी कंड़कड़ाती ठंड को भगा रही है। मुहल्ले के युवाओं ने विभिन्न रूपों में चरनी सजा कर प्रभु येसु के अागमन का स्वागत किया। जगह-जगह अलाव की व्यवस्था की गई है और मेरी क्रिसमस का संदेश सुनाई पड़ रहा है। पुरुलिया रोड स्थित शिक्षण संस्थानों में चहल-पहल दिखी। फातिमा नगर चौक से कांटाटोली जाने वाली सड़क पर सुसज्जित चरनी लोगों के लिए आकर्षण का केंद्र है। आर्चबिशप हाउस के सामने आकर्षक चरनी सजाई गई है। क्रिसमस ट्री त्योहार की रौनक बढ़ा रहे थे। एनजीओ के प्रतिनिधि स्टॉल लगाकर मसीहियों को चाय पिला रहे थे।
hin_Deva bho_Deva hin_Deva